Közzétételi szabályzat

a közérdekű adatok szolgáltatásáról és a közérdekű adatok elektronikus közzétételének teljesítésére vonatkozó részletes szabályokról

A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) és az elektronikus információszabadságról szóló 2005. évi XC. törvény (a továbbiakban: Eitv.), a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvény rendelkezéseire figyelemmel, a közérdekű adatok elektronikus közzétételére, az egységes közadatkereső rendszerre, a központi elektronikus jegyzékre, valamint az adatintegrációra vonatkozó részlétes szabályokról szóló 305/2005. (XII. 25.) Korm. rendelet 3. §-ában írt kötelezés valamint a nevelési-oktatási intézmények működéséről szóló 11/1994. (VI. 8.) MKM rendelet 8. § (6) bekezdése alapján, Somogyjád Község Önkormányzatának, Edde Község Önkormányzatának, Alsóbogát Község Önkormányzatának és ezek intézményeiknek, Somogyjád Edde Alsóbogát Községi Önkormányzatok Körjegyzőségének, Illyés Gyula Általános Iskola, Alapfokú Művészetoktatási Intézmény, Óvoda, Egységes Pedagógiai Szakszolgálat És Pedagógiai Szakmai Szolgáltató Intézménynek a közérdekű adatok elektronikus úton történő közzétételének, és a közérdekű adatok megismerésére irányuló kérelmek intézésének rendjéről a következő Szabályzatot (a továbbiakban: Közérdekű Adatszolgáltatási Szabályzat) adjuk ki.

A Közérdekű Adatszolgáltatási Szabályzat

A Közérdekű Adatszolgáltatási Szabályzat célja:

1. § a) a közvélemény pontos és gyors tájékoztatása érdekében a közérdekű adatok az Eitv.-ben meghatározott körének elektronikus úton bárki számára személyazonosítás és adatigénylési eljárás nélkül, folyamatos és díjmentes közzététele a Közérdekű eAdat Portálon. (http://www.kozerdeku.eadat.hu/)

b) az Avtv. 20. §-ában, a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvény, az államháztartás működési rendjéről szóló 217/1998. (XII. 30.) Korm. rendelet 157/A-157/D. §-ában foglalt előírások figyelembevételével a közérdekű adatok, továbbá a közérdekből nyilvános adatok megismeréséhez való jognak a nem elektronikus úton történő érvényesítésének részletes szabályozása.

Fogalommeghatározások

2. § (1) A Közérdekű Adatszolgáltatási Szabályzat alkalmazásában:

a) adatkérő: bármely természetes személy, jogi személy vagy jogi személyiséggel nem rendelkező szervezet, aki, vagy amely közérdekű vagy közérdekből nyilvános adatok egyedi szolgáltatására irányuló kérelmet nyújt be, függetlenül attól, hogy a kérelemben foglalt adatokat saját, vagy más személy, illetve szervezet általi felhasználás céljából igényli;

b) adatfelelős: 

1. Somogyjád Község Önkormányzata és intézményei,

2. Edde Község Önkormányzata,

3. Alsóbogát Község Önkormányzata, 

4. Somogyjád Edde Alsóbogát Községi Önkormányzatok Körjegyzősége,

5. Illyés Gyula Általános Iskola, Alapfokú Művészetoktatási Intézmény, Óvoda, Egységes Pedagógiai Szakszolgálat És Pedagógiai Szakmai Szolgáltató Intézmény,

melynek működése során az adat keletkezett.

c) adatközlő: Integranett Kft. Kaposvár, Rákóczi tér 9-11

d) közzététel: az Eitv. 2. §-a (1) bekezdésének c) pontja szerint a Közérdekű eAdat Portál internetes honlapján (http://www.kozerdeku.eadat.hu/) történő megjelenítés;

e) közzétételi egység: a közzétenni kívánt, meghatározott szempontok szerint csoportosított adatok összessége, illetve az egyedi közérdekű, vagy közérdekből nyilvános adatkérésre rendelkezésre bocsátott információ.

f) Intézményi adatközlő: Az adatfelelős szervezeti egységében kijelölt dolgozó. A közzétételi egységeknek az internetes honlapon való megjelenítéséről 1.)-4.) adatfelelős tekintetében a körjegyzőség, 5.) adatfelelős tekintetében az iskola gondoskodik.
ELSŐ RÉSZ

A KÖZÉRDEKŰ ADATOK ELEKTRONIKUS KÖZZÉTÉTELE

A közérdekű adatok elektronikus közzétételének módja és formája

3. § (1) Az adatfelelősök az Eitv. szerinti közzétételi kötelezettségeit a Közérdekű eAdat Portál (http://www.kozerdeku.eadat.hu/) honlapon teljesíti.

(2) Az Integranet Kft. az adatok elektronikus közzététele céljából elektronikus formában űrlapokat készít e szabályzat 1. számú melléklete szerinti általános közzétételi lista és a 2. melléklet szerinti különös közzétételi lista szerint, amelyek felhasználásával az adatfelelősök a közzétételi egységeket továbbítják az adatközlőhöz.

Az intézményi adatfelelősök

6. § Az adatfelelősök a közzétenni kívánt adatot annak keletkezésétől számított három munkanapon belül, illetve a közzétételi kötelezettséget megelőzően továbbítja az intézményi adatközlőnek.

7. § (1) Az intézményi adatközlő a részére megküldött adatot megvizsgálja, nem sérti-e az adatközlés a személyes, illetőleg a minősített adatok védelméről szóló törvények rendelkezéseit.

(2) Amennyiben az intézményi adatfelelős által szolgáltatott közzétételi egység megfelel a személyes és minősített adatok védelméről szóló törvényi előírásoknak, haladéktalanul (feltölti) továbbítja az adatközlőnek az internetes honlapon való megjelenítés végett. Ha a közzétételi egység valamely okból nem felel meg a személyes, illetőleg a minősített adatok védelméről szóló törvényi előírásoknak, késedelem nélkül visszaküldi azt az adatfelelősnek, minden esetben megjelölve a közzététel akadályát.

A közzétételi egységek módosításának, helyesbítésének és frissítésének rendje

8. § Ha a közzétett közérdekű adat pontosságával, helytállóságával, időszerűségével vagy tartalmával kapcsolatban harmadik személy kifogást emel, az intézményi adatközlő haladéktalanul értesíti az adatfelelőst, aki három munkanapon belül a kifogásolt adatokat megvizsgálja, és szükség esetén intézkedik az adatok módosításáról vagy helyesbítéséről. Az ilyen esetben alkalmazandó eljárás azonos az eredeti közzétételi egység továbbítási rendjével.

Az adatbiztonság szabályai

9. § (1) Az adatszolgáltatások és adatközlések során úgy kell eljárni, hogy a szolgáltatott, vagy közölt adatokhoz illetéktelen személy ne férhessen hozzá, azokat ne változtathassa meg.

MÁSODIK RÉSZ

A KÖZÉRDEKŰ ÉS KÖZÉRDEKBŐL NYILVÁNOS ADATOK MEGISMERÉSÉRE IRÁNYULÓ KÉRELMEK TELJESÍTÉSÉNEK RENDJE

Általános rendelkezések

10. § Az Avtv. 20. §-ában, a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvény, az államháztartás működési rendjéről szóló 217/1998. (XII. 30.) Korm. rendelet 157/A-157/D. §-ában foglalt előírások figyelembevételével a közérdekű adatok, továbbá a közérdekből nyilvános adatok megismeréséhez való jognak az adatfelelősöket érintő, nem elektronikus úton történő érvényesítése céljából az adatfelelősöknek a hivatkozott jogszabályi kötelezettségek keretében, egyedi kérelemre közérdekű és közérdekből nyilvános adatokat szolgáltat.

Az eljárás megindítása

11. § (1) Az adatszolgáltatás kérelemre történik. A közérdekű és közérdekből nyilvános adatok megismerésére irányuló írásos kérelem személyesen, postai úton, vagy elektronikus üzenet formájában nyújtható be az intézményi adatközlőhöz.

 (2) A közérdekű és közérdekből nyilvános adatok szolgáltatására irányuló kérelmet az eljárás teljes időtartama alatt az adatkérő bármikor visszavonhatja, az intézményi adatközlő jogosult azonban az adatszolgáltatással kapcsolatban a visszavonásig keletkezett költségeinek megtérítését kérni.

12. § (1) Az intézményi adatközlő a kérelmet bevezeti az adatszolgáltatási nyilvántartásba (20. §).

(2) Az intézményi adatközlő a kérelem formai megvizsgálása után az Eitv. alapján egyébként közzétett adatokra irányuló kérelem esetében tájékoztatja az adatkérőt a közzétett adat pontos fellelhetőségéről. Ha az adatkérő kérelmét a tájékoztatás után is fenntartja, az intézményi adatközlő a kérelmet elutasítja.

(3) Ha az adatkérő írásban előterjesztett kérelmét nem az intézményi adatközlőhöz juttatta el, a címzettként megjelölt adatfelelős haladéktalanul megküldi a kérelmet az intézményi adatközlőnek.

13. § (1) Ha az adatkérő a kérelmet az igényelt adatokkal rendelkező szervezeti egységnél szóban (személyesen vagy telefonon) terjeszti elő, - ha az igényelt adat olyan közérdekű, vagy közérdekből nyilvános adatnak minősül, amelynek nyilvánosságát jogszabály nem korlátozza, és az adatkérő sem kifogásolja a szóbeli adatközlést, - a megkeresett adatfelelős az adatokat szóban is közölheti. Az adatszolgáltatás tényéről feljegyzést készít, amelyet tájékoztatásul megküld az intézményi adatközlőnek. 

(2) Ha az (1) bekezdés szerint fogadott adatkérés szóban azonnal nem válaszolható meg, az adatfelelős felkéri az adatkérőt kérelmének írásban való benyújtására az intézményi adatközlőnél.

A kérelem megvizsgálása

14. § (1) Az intézményi adatközlő a kérelmet haladéktalanul megvizsgálja abból a szempontból, hogy

a) tartalmazza-e az adatkérelem teljesítéséhez szükséges adatokat;

b) a megismerni kívánt adatok köre meghatározható-e;

c) a kért adatok az adatfelelős kezelésében vannak-e.

(2) Ha az előterjesztett kérelem nem tartalmazza a döntéshez szükséges adatokat, vagy az adatkérő a megismerni kívánt adatot nem tudja pontosan megjelölni, az intézményi adatközlő felveszi a kapcsolatot az adatkérővel, és segítséget nyújt a formai szempontból megfelelő kérelem benyújtásához, vagy a megismerni kívánt adatok körének pontosításában.

(3) Ha az intézményi adatközlő közreműködése eredményesnek bizonyult:

a) a személyesen megjelent ügyfelet felkéri a korábban benyújtott kérelme kiegészítésére;

b) más módon (telefonon, e-mailben stb.) történt egyeztetés esetében kéri az adatkérőt, hogy az egyeztetés eredményeként kiegészített kérelmét ismételten nyújtsa be.

(4) Ha a kérelem benyújtásakor, az intézményi adatközlő és az adatkérő közötti egyeztetés során, vagy az eljárás bármely későbbi szakaszában az állapítható meg, hogy a kérelemben szereplő adatok, vagy azok egy része nem az adatfelelősök kezelésében van, a kérelmet, vagy annak egy részét az intézményi adatközlő haladéktalanul megküldi az illetékes szervhez, az adatkérő egyidejű értesítése mellett. Ha az adatszolgáltatás teljesítésére illetékes szerv nem állapítható meg, az adatkérőt erről a körülményről értesíteni kell.

15. § Ha a kérelem teljesítéséhez új adat előállítása szükséges, az intézményi adatközlő az érintett adatfelelős bevonásával megvizsgálja a kérelem teljesíthetőségét, felkéri a körjegyzőség pénzügyi munkatársát előzetes díjkalkuláció készítésére a felmerülő költségekről, majd ezekről az adatkérőt tájékoztatja. Ha az adatkérő a feltételeket elfogadja, a további eljárásról (az adatok szolgáltatásának határideje, módja, az ellenszolgáltatás mértéke) az intézményi adatközlő és az adatkérő megállapodik.

A kérelem elintézése

16. § (1) A formai és tartalmi szempontból megfelelő kérelem benyújtása esetén az intézményi adatközlő haladéktalanul megállapítja, hogy a kérelemben foglalt adatok melyik adatfelelősnél lelhetők fel, továbbá intézkedik ezek beszerzéséről.

(2) Az adatfelelős az igényelt adatokat a megkeresésben megjelölt időpontig, legkésőbb azonban a megkeresés napjától számított 3 munkanapon belül megküldik az intézményi adatközlőnek.

(3) A kért közérdekű és közérdekből nyilvános adatok átadása a megkeresett intézményi adatfelelős felelőssége; a megfelelő teljesítést az intézményi adatközlő tartalmi szempontból nem vizsgálja, de ellenőrzi, hogy a szolgáltatott adatok összhangban vannak a személyes és a minősített adatok védelmére rendelt törvényi előírásokkal.

(4) Ha az intézményi adatközlő megállapítja, hogy az adatkérő által igényelt adatok adatvédelmi okok miatt nem hozhatók nyilvánosságra, annak tényéről, okairól, továbbá az Avtv. 21. §-a szerinti jogorvoslati lehetőségről az ügyfelet írásban értesíti.

(5) Ha az adatkérő kérelme csupán részben teljesíthető, az értesítésben a (4) bekezdésben írtakon kívül az intézményi adatközlő feltünteti a nyilvánosságra nem hozható adatok pontos megnevezését és a megtagadás indokait.

(6) Ha az adatkérő által igényelt adatok, vagy azok egy része azért nem hozhatók nyilvánosságra, mert az Avtv. 19. § (5) bekezdése alapján nem nyilvános adatoknak minősülnek, az intézményi adatközlő tájékoztatja az adatkérőt a nem nyilvános adatra vonatkozó megismerési kérelem benyújtásának feltételeiről és módjáról.

(7) Az elutasító intézkedést az intézményi adatközlő a kérelem beérkezésétől, a 15. § szerinti esetben a megállapodás napjától számított harminc napon belül meghozza.

Az adatok előkészítése átadásra

17. § (1) Ha a kérelem teljesíthető, és az adatkérő az adatszolgáltatással kapcsolatban felmerült költségek megfizetését igazolta, az intézményi adatközlő a nyilvánosságra hozható adatokat, az azokról készített [papíralapú vagy elektronikus adathordozóra rögzített (flopi, CD)] másolatokat az adatkérő írásos kérelmében megjelölt adathordozón bemutatásra vagy megküldésre előkészíti.

(2) Ha a dokumentum törvény által védett személyes vagy minősített adatokat tartalmaz, azokat az intézményi adatközlő anonimizálással, takarással, vagy más módon felismerhetetlenné teszi.

(3) Személyes vagy minősített adatok felismerhetetlenné tétele esetén a személyesen, az adatok közvetlen megismerése céljából megjelenő adatkérőnek az intézményi adatközlő csak az ilyenné tett dokumentumot mutatja be.

(4) Az intézményi adatközlő a kért adatokat tartalmazó dokumentum bemutatásáról és az esetleg felmerült költségekről a 15. § szerinti megállapodásától számított 30 napon belül írásbeli döntést hoz, amely tartalmazza az Avtv. 21. §-a szerinti jogorvoslati lehetőségről szóló tájékoztatást is.

Az adatok átadása

18. § (1) Ha az adatkérő az adatokat személyesen, közvetlenül kívánja megismerni, az intézményi adatközlő a 18. § (4) bekezdése szerinti döntés meghozatalát követően haladéktalanul kapcsolatba lép az adatkérővel megfelelő időpont egyeztetése végett. Ennek során felhívja az adatkérő figyelmét arra, hogy ha az egyeztetett helyen és időpontban nem jelenik meg - 30 napon belül előterjesztett kérelme alapján - új időpontot állapít meg.

(2) Ha az adatkérő az egyeztetett helyszínen és időpontban két alkalommal nem jelent meg, vagy az első elmulasztott időpontot követően 30 napon belül nem kezdeményezi új időpont megállapítását, a kérelmet visszavontnak kell tekinteni.

(3) Az egyeztetés nyomán személyesen megjelenő adatkérőnek az intézményi adatközlő képviselője átadja a közérdekű vagy közérdekből nyilvános adat rendelkezésre bocsátásáról hozott döntést, és felkéri, hogy az ügyirat előadói ívén aláírásával igazolja a kért adatok átadását. Az elismerés elmaradása esetén az adatkérő az adatok tanulmányozását nem kezdheti meg.

(4) Az adatok tanulmányozására - az erre a célra kijelölt helyiségben - az adatkérő számára megfelelő időt kell biztosítani. A bemutatott adatok tanulmányozása során az intézményi adatközlő képviselője végig jelen van, és az adatok biztonságára felügyel.

(5) Az adatkérő jogosult a bemutatott iratokból jegyzeteket készíteni, továbbá másolatok készítésére irányuló igényét, vagy a másolatok átvételének választott módját (személyesen, postai úton) az intézményi adatközlő jelenlévő képviselőjének jelezheti. Ebben az esetben az intézményi adatközlő képviselője az eredetileg benyújtott kérelem megfelelő módosításáról, az adatkérő általi aláírásáról gondoskodik, és közli az esetleges költségtérítés összegét.

(6) Minden más esetben az intézményi adatközlő a kért adatokat könyvelt küldeményként postai úton küldi meg.

Az eljárás lezárását követő intézkedések

19. § Az intézményi adatközlő az általános iratkezelési szabályok szerint eljárva irattárba helyezi az eljárás során kiadmányozott iratokat.

Adatszolgáltatási nyilvántartás

20. § (1) Az intézményi adatközlő a beérkezett kérelmekről, a kérelmek elintézési módjáról, elutasító döntés esetén annak indokáról, nyilvántartást vezet.

(2) Az intézményi adatközlő a nyilvántartás alapján teljesíti a közérdekű és közérdekből nyilvános adatok kezelésével kapcsolatos statisztikai, továbbá az Avtv. 20. §-ának (4) bekezdése szerinti adatszolgáltatást.
Záró rendelkezések

21. § (1) Ez az utasítás a közzététele napján lép hatályba.
Somogyjád, 2009……………………………………..

Somogyjád Község Önkormányzata 
Edde Község Önkormányzata

Alsóbogát Község Önkormányzata, 

Somogyjád Edde Alsóbogát Községi Önkormányzatok Körjegyzősége,

Illyés Gyula Általános Iskola, Alapfokú Művészetoktatási Intézmény, Óvoda, Egységes Pedagógiai Szakszolgálat És Pedagógiai Szakmai Szolgáltató Intézmény,

2005. évi XC. törvény
ÁLTALÁNOS KÖZZÉTÉTELI LISTA
I. Szervezeti, személyzeti adatok
	
	Adat
	Frissítés
	Megőrzés


	1.
	A közfeladatot ellátó szerv hivatalos neve, székhelye, postai címe, telefon- és telefaxszáma, elektronikus levélcíme, honlapja, ügyfélszolgálatának elérhetőségei
	A változásokat követően azonnal
	Az előző állapot törlendő


	2.
	A közfeladatot ellátó szerv szervezeti felépítése szervezeti egységek megjelölésével, az egyes szervezeti egységek feladatai
	A változásokat követően azonnal
	Az előző állapot törlendő


	3.
	A közfeladatot ellátó szerv vezetőinek és az egyes szervezeti egységek vezetőinek neve, beosztása, elérhetősége (telefon- és telefaxszáma, elektronikus levélcím)
	A változásokat követően azonnal
	Az előző állapot törlendő


	4.
	A szervezeten belül illetékes ügyfélkapcsolati vezető neve és az ügyfélfogadási rend
	A változásokat követően azonnal
	Az előző állapot törlendő


	5.
	Testületi szerv esetén a testület létszáma, összetétele, tagjainak neve, beosztása, elérhetősége
	A változásokat követően azonnal
	Az előző állapot törlendő


	6.
	A közfeladatot ellátó szerv irányítása, felügyelete vagy ellenőrzése alatt álló, vagy alárendeltségében működő más közfeladatot ellátó szervek megnevezése, és 1. pontban meghatározott adatai
	A változásokat követően azonnal
	Az előző állapot 1 évig archívumban tartásával


	7.
	A közfeladatot ellátó szerv többségi tulajdonában álló, illetve részvételével működő gazdálkodó szervezet [Ptk. 685. § c) pont] neve, székhelye, elérhetősége, tevékenységi köre, képviselőjének neve, a közfeladatot ellátó szerv részesedésének mértéke
	A változásokat követően azonnal
	Az előző állapot 1 évig archívumban tartásával


	8.
	A közfeladatot ellátó szerv által alapított közalapítványok neve, székhelye, alapító okirata, kezelő szervének tagjai
	A változásokat követően azonnal
	Az előző állapot 1 évig archívumban tartásával


	8/A.
	A közfeladatot ellátó szerv által alapított költségvetési szerv neve, székhelye, a költségvetési szervet alapító jogszabály megjelölése, illetve az azt alapító határozat, a költségvetési szerv alapító okirata, vezetője, honlapjának elérhetősége
	A változásokat követően azonnal
	Az előző állapot 1 évig archívumban tartásával


	9.
	A közfeladatot ellátó szerv által alapított lapok neve, a szerkesztőség és kiadó neve és címe, valamint a főszerkesztő neve
	A változásokat követően azonnal
	Az előző állapot 1 évig archívumban tartásával


	10.
	A közfeladatot ellátó szerv felettes, illetve felügyeleti szervének, ennek hiányában a közfeladatot ellátó szerv felett törvényességi ellenőrzést gyakorló szerv 1. pontban meghatározott adatai
	A változásokat követően azonnal
	Az előző állapot 1 évig archívumban tartásával


II. Tevékenységre, működésre vonatkozó adatok
	
	Adat
	Frissítés
	Megőrzés


	1.
	A közfeladatot ellátó szerv feladatát, hatáskörét és alaptevékenységét meghatározó, a szervre vonatkozó alapvető jogszabályok, állami irányítás egyéb jogi eszközei, valamint a szervezeti és működési szabályzat vagy ügyrend hatályos és teljes szövege
	A változásokat követően azonnal
	Az előző állapot 1 évig archívumban tartásával


	2.
	Az országos illetékességű szervek, valamint a Kormány általános hatáskörű területi államigazgatási szerve esetében a közfeladatot ellátó szerv feladatáról, tevékenységéről szóló tájékoztató magyar és angol nyelven
	Negyedévente
	Az előző állapot törlendő


	3.
	A helyi önkormányzat önként vállalt feladatai
	Negyedévente
	Az előző állapot 1 évig archívumban tartásával


	4.
	Államigazgatási, önkormányzati, és egyéb hatósági ügyekben ügycsoportonként (ügytípusonként) és eljárástípusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése, illetékességi területe, az ügyintézéshez szükséges dokumentumok, okmányok, eljárási illetékek (igazgatási szolgáltatási díjak) meghatározása, alapvető eljárási szabályok, az eljárást megindító irat benyújtásának módja (helye, ideje), ügyfélfogadás ideje, az ügyek intézését segítő útmutatók, az ügymenetre vonatkozó tájékoztatás és az ügyintézéshez használt letölthető formanyomtatványok
	A változásokat követően azonnal
	Az előző állapot törlendő


	5.
	A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények
	A változásokat követően azonnal
	Az előző állapot 1 évig archívumban tartásával


	6.
	A közfeladatot ellátó szerv által fenntartott adatbázisok, illetve nyilvántartások jegyzéke, az adatvédelmi nyilvántartásba bejelentendő nyilvántartásoknak az Avtv. 28. §-a szerinti azonosító adatai; a közfeladatot ellátó szerv által - alaptevékenysége keretében - gyűjtött és feldolgozott adatok fajtái, a hozzáférés módja, a másolatkészítés költségei
	A változásokat követően azonnal
	Az előző állapot 1 évig archívumban tartásával


	7.
	A közfeladatot ellátó szerv nyilvános kiadványainak címe, témája, a hozzáférés módja, a kiadvány ingyenessége, illetve a költségtérítés mértéke
	Negyedévente
	Az előző állapot 1 évig archívumban tartásával


	8.
	A testületi szerv döntései előkészítésének rendje, az állampolgári közreműködés (véleményezés) módja, eljárási szabályai, a testületi szerv üléseinek helye, ideje, továbbá nyilvánossága, döntései, ülésének jegyzőkönyvei, illetve összefoglalói; a testületi szerv szavazásának adatai, ha ezt jogszabály nem korlátozza
	A változásokat követően azonnal
	Az előző állapot 1 évig archívumban tartásával


	9.
	Az e törvény alapján közzéteendő jogszabálytervezetek és kapcsolódó dokumentumok; a helyi önkormányzat képviselő-testületének nyilvános ülésére benyújtott előterjesztések a benyújtás időpontjától
	E törvény eltérő rendelkezése hiányában a benyújtás időpontját követően azonnal
	Az előző állapot 1 évig archívumban tartásával


	10.
	A közfeladatot ellátó szerv által kiírt pályázatok szakmai leírása, azok eredményei és indokolásuk
	Folyamatosan
	Az előző állapot 1 évig archívumban tartásával


	11.
	A közfeladatot ellátó szervnél végzett alaptevékenységgel kapcsolatos vizsgálatok, ellenőrzések nyilvános megállapításai
	A vizsgálatról szóló jelentés megismerését követően haladéktalanul
	Az előző állapot 1 évig archívumban tartásával


	12.
	A közfeladatot ellátó szerv feladatellátásának teljesítményére, kapacitásának jellemzésére, hatékonyságának és teljesítményének mérésére szolgáló mutatók és értékük, időbeli változásuk
	Negyedévente
	Az előző állapot 1 évig archívumban tartásával


	13.
	A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, s ahol kijelölésre kerül, az adatvédelmi felelős, vagy az információs jogokkal foglalkozó személy neve
	Negyedévente
	Az előző állapot törlendő


	14.
	A közfeladatot ellátó szerv tevékenységére vonatkozó, jogszabályon alapuló statisztikai adatgyűjtés eredményei, időbeli változásuk
	Negyedévente
	Az előző állapot 1 évig archívumban tartásával


	15.
	A közérdekű adatokkal kapcsolatos kötelező statisztikai adatszolgáltatás adott szervre vonatkozó adatai
	Negyedévente
	Az előző állapot 1 évig archívumban tartásával


	16.
	Azon közérdekű adatok hasznosítására irányuló szerződések listája, amelyekben a közfeladatot ellátó szerv az egyik szerződő fél
	Negyedévente
	Az előző állapot 1 évig archívumban tartásával


	17.
	A közfeladatot ellátó szerv kezelésében lévő közérdekű adatok felhasználására, hasznosítására vonatkozó általános szerződési feltételek
	A változásokat követően azonnal
	Az előző állapot 1 évig archívumban tartásával


	18.
	A közfeladatot ellátó szervre vonatkozó különös és egyedi közzétételi lista
	A változásokat követően azonnal
	Az előző állapot törlendő


III. Gazdálkodási adatok
	
	Adat
	Frissítés
	Megőrzés


	1.
	A közfeladatot ellátó szerv éves (elemi) költségvetése, számviteli törvény szerinti beszámolója; a költségvetés végrehajtásáról - a külön jogszabályban meghatározott módon és gyakorisággal - készített beszámolók
	A változásokat követően azonnal
	A külön jogszabályban meghatározott ideig, de legalább 5 évig archívumban tartásával


	2.
	A közfeladatot ellátó szervnél foglalkoztatottak létszámára és személyi juttatásaira vonatkozó összesített adatok, illetve összesítve a vezetők és vezető tisztségviselők illetménye, munkabére, és rendszeres juttatásai, valamint költségtérítése, az egyéb alkalmazottaknak nyújtott juttatások fajtája és mértéke összesítve
	Negyedévente
	A külön jogszabályban meghatározott ideig, de legalább 1 évig archívumban tartásával


	3.
	A közfeladatot ellátó szerv költségvetéséből nyújtott, nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok
	Negyedévente
	A külön jogszabályban meghatározott ideig, de legalább 1 évig archívumban tartásával


	4.
	Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő - a külön jogszabályban meghatározott értékű - árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartama
	Negyedévente
	A külön jogszabályban meghatározott ideig, de legalább 1 évig archívumban tartásával


	5.
	A koncesszióról szóló törvényben meghatározott nyilvános adatok (pályázati kiírások, pályázók adatai, az elbírálásról készített emlékeztetők, pályázat eredménye)
	Negyedévente
	A külön jogszabályban meghatározott ideig, de legalább 1 évig archívumban tartásával


	6.
	A közfeladatot ellátó szerv által nem alapfeladatai ellátására (így különösen társadalmi szervezet támogatására, foglalkoztatottai szakmai és munkavállalói érdek-képviseleti szervei számára, foglalkoztatottjai, ellátottjai oktatási, kulturális, szociális és sporttevékenységet segítő szervezet támogatására, alapítványok által ellátott feladatokkal összefüggő kifizetésre) fordított, ötmillió forintot meghaladó kifizetések
	Negyedévente
	A külön jogszabályban meghatározott ideig, de legalább 1 évig archívumban tartásával

11/1994. (VI. 8.) MKM rendelet 
Különös közzétételi lista a nevelési-oktatási intézmények részére

 (A lista személyes adatokat nem tartalmazhat)

Óvodák
1. Óvodapedagógusok száma

2. Óvodapedagógusok iskolai végzettsége, szakképzettsége

3. Dajkák száma

4. Dajkák szakképzettsége

5. Óvodai nevelési év rendje

6. Óvodai csoportok száma, illetve az egyes csoportokban a gyermekek létszáma

Iskolák
1. A pedagógusok iskolai végzettsége és szakképzettsége hozzárendelve a helyi tanterv tantárgyfelosztásához

2. A nevelő és oktató munkát segítők száma, feladatköre, iskolai végzettsége és szakképzettsége

3. Az országos mérés-értékelés eredményei, évenként feltüntetve

4. Az intézmény lemorzsolódási, évismétlési mutatói

5. Általános iskolákban a volt tanítványok nyolcadik-kilencedik évfolyamon elért eredményei, évenként feltüntetve, középiskolai, szakiskolai továbbtanulási mutatók

6. Középiskolákban az érettségi vizsgák átlageredményei, évenként feltüntetve

7. Szakképzésben részt vevő iskolákban a pályakövetés eredményei

8. Szakkörök igénybevételének lehetősége, mindennapos testedzés lehetősége

9. Hétvégi házi feladat szabályai, iskolai dolgozatok szabályai

10. Iskolai tanév helyi rendje

11. Iskolai osztályok száma, illetve az egyes osztályokban a tanulók létszáma

Alapfokú művészetoktatási intézmények
1. A pedagógusok iskolai végzettsége és szakképzettsége hozzárendelve a helyi tanterv tantárgyfelosztásához

2. A nevelő és oktató munkát segítők száma, feladatköre, iskolai végzettsége és szakképzettsége

3. Az alapítás évéhez viszonyítva hány előképző, alapfokú és továbbképző évfolyamot működtet

4. Az országos, nemzetközi és egyéb szakmai bemutatókon, rendezvényeken, versenyeken, fesztiválokon, kiállításokon való részvétel

5. Megyei, területi szakmai bemutatókon, versenyeken elért eredmények

6. Az intézmény saját rendezvényei, hagyományai

7. A helyi kulturális életben történő szerepvállalás

8. A tanév helyi rendje

9. Művészeti áganként a csoportok száma, illetve a csoportok tanulói létszáma

Kérelem
a ………………………………………………………… kezelésében lévő közérdekű, vagy közérdekből nyilvános adat megismerésére

A kérelmező neve: .........................................................................................................

......................................................................................................................................

Levelezési címe irányítószámmal: ....................................................................................

............................................................................................................................................................................................................................................................................

Az igényelt közérdekű, vagy közérdekből nyilvános adat pontos meghatározása:

Az adatokról másolat készítését

□ kérem

□ nem kérem.

Csak másolat igénylése esetén kell kitölteni
Az elkészített másolatokat:

□ személyesen kívánom átvenni

□ postai úton kérem megküldeni

Az adathordozó fajtája

□ papír

□ választott elektronikus adathordozó:

□ egyéb, mégpedig:

Vállalom, hogy az új adatok előállításával és a másolatok készítésével összefüggésben felmerült költségeket legkésőbb a másolatok átvételéig a …………………………………………………….……………….. javára befizetem.

Tudomásul veszem, hogy kérelmem visszavonása esetén az adatok előállításával összefüggésben a visszavonásig felmerült költségeket köteles vagyok megfizetni.

Keltezés: ..............................................

Aláírás

